text: Fire tyve taget med bilen fuld af stjålet værktøj
  12 februar 2017 kl. 05.54
  Fire mænd blev natten til søndag stoppet ved Hovborg i en bil fyldt med stjålet værktøj, der stammer fra et indbrud i Billund.
  Der var god gevinst, da politiet ved 02-tiden i nat stoppede en bil med fire mænd ved Hovborg. I bilen var også en større mængde værktøj i kasser, som de fire mænd ikke havde nogen forklaring på, hvorfra stammede.
  - Det viste sig, at der kort forinden var begået et indbrud i Billund, hvor der var stjålet værktøj. Derfor er de fire mænd nu sigtet for dette indbrud, siger vagtchef Henrik Sønderskov, Syd- og Sønderjyllands Politi, til TV SYD.
  Der er tale om fire lokale mænd i alderen 19 til 25 år fra  Sydvestjylland. De er løsladt til senere retsforfølgelse.
  4 mænd anholdt i Hovborg, hvor de blev truffet i et køretøj med flere kasser med div. værktøj, som de ikke kunne redegøre for.   #politidk
  
  